**EXPEDIENT 533/2020. APROVACIÓ DE LES BASES REGULADORES PER A LA CONCESSIÓ D’AJUTS PER A LES PERSONES QUE REALITZIN I SUPERIN LA FASE TEÒRICA DEL CURS DE MONITOR/A D’ACTIVITATS D’EDUCACIÓ EN EL LLEURE INFANTIL I JUVENIL EN CENTRES DE FORMACIÓ HOMOLOGATS AMB FONS PÚBLICS DURANT EL TRANSCURS DE 2020.**

**Antecedents:**

1.- El Servei de Joventut de l’Àrea de Serveis a les Persones del Consell Comarcal del Priorat, per tal de dotar a la comarca de joves amb la titulació de monitor/a d’activitats d’educació en el lleure infantil i juvenil, creu convenient establir una línia d’ajuts per a l’obtenció de l’esmentat títol.

2.- Consten en l’expedient els informes de secretaria i de fiscalització prèvia.

3.- El Ple del Consell Comarcal del Priorat, en sessió plenària celebrada el dia 23 de juliol de 2015 va delegar en la Junta de Govern, entre altres, l’aprovació de les bases específiques per a l’atorgament de subvencions, i la concessió de subvencions a entitats públiques i privades. L’acord de delegació preveu la possibilitat d’advocació de l’esmentada competència.

Fonaments de Dret:

1.- Llei 38/2002, de 17 de novembre, general de subvencions.

2.- Reial Decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.

3.- Article 239 a 241 del Decret Legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya.

4.- Articles 118 a 129 del Decret 179/95, de 13 de juny, pel qual s’aprova el Reglament d’obres, activitats i serveis dels ens locals.

5.- Ordenança General de Subvencions del Consell Comarcal del Priorat, aprovada pel Ple de la Corporació, en sessió ordinària núm.: 5/2008, celebrada el dia 29 de setembre de 2008, i publicada íntegrament en el BOPT núm.: 283, de 9 de desembre de 2009.

En conseqüència, es proposa a la Comissió Informativa de Serveis a les Persones, l’adopció del següent:

**PROPOSTA D’ACORD:**

**PRIMER.- Aprovar** inicialment les bases reguladores per a la concessió d’ajuts per a les persones que realitzin i superin la fase teòrica del curs de monitor/a d’activitats d’educació en el lleure infantil i juvenil en centres de formació homologats amb fons públics durant el transcurs de 2020, que figuren com a annex al present acord.

**SEGON.- Exposar** les esmentades bases a informació pública durant el termini de 20 dies, d’acord amb allò que disposa l’article 124 del reglament d’Obres, activitats i serveis dels ens locals.

**TERCER.- Fer** la publicació oficial de les bases en la BNDS, si bé condicionat resolutòriament al resultat del tràmit d’informació pública.

**QUART.- Fer** constar que si durant el termini d’exposició pública no es presenten reclamacions ni al·legacions, aquesta aprovació inicial s’entendrà elevada a definitiva.

***Annex***

***BASES REGULADORES PER A LA CONCESSIÓ D’AJUTS PER A LES PERSONES QUE REALITZIN I SUPERIN LA FASE TEÒRICA DEL CURS DE MONITOR/A D’ACTIVITATS D’EDUCACIÓ EN EL LLEURE INFANTIL I JUVENIL EN CENTRES DE FORMACIÓ HOMOLOGATS AMB FONS PÚBLICS DURANT EL TRANSCURS DE 2020.***

***Preàmbul***

*El Curs de monitor/a prepara a l'alumne per intervenir de manera educativa en activitats de lleure infantil i juvenil, capacitant-lo per organitzar, dinamitzar i avaluar activitats de lleure infantil i juvenil en el marc de la programació general d'una organització, per mitjà de la aplicació de les tècniques específiques d'animació grupal, amb una incidència explícita en l'educació en valors i amb atenció a les mesures bàsiques de seguretat i prevenció de riscos.*

*Els nostres infants i adolescents no tenen un bon catàleg de serveis durant les vacances, ja que son pocs pobles que disposen de persones treballant com a animadors/es de temps lliure de en colònies, centres, escoles, moviments educatius o altres institucions o programes. Per aquest motiu, des del Serveis de Joventut de l’Àrea de Serveis a les Persones del Consell Comarcal del Priorat, es vol potenciar que els joves de la comarca obtinguin la titulació de monitor de joventut, establint ajuts per aquells i aquelles joves que es treguin curs de* ***monitor/a***

***Primera.- Objecte de la convocatòria:***

*Constitueix l’objecte d’aquestes bases regular el regim aplicable a la concessió d’ajuts a aquelles persones que realitzin, i superin la fase teòrica del curs de monitor/a d’activitats d’educació en el lleure infantil i juvenil en centres de formació homologats, durant l’any 2020.*

***Segona.- Destinataris dels ajuts i requisits generals:***

*Podrà sol·licitar l’ajut regulat en aquestes Bases, les persones que compleixin els següents requisits:*

1. *Tenir de 18 a 35 anys (tenir els 18 anys el primer dia de curs)*
2. *Estar empadronat/da al Priorat*
3. *Haver obtingut una qualificació d’apte en l’etapa lectiva del curs, havent superat les proves d’avaluació corresponent.*

***Tercera.- Documentació a aportar***

*Serà requisit imprescindible per a la tramitació de la bonificació, l’aportació de la documentació que es detalla a continuació:*

1. *Imprès normalitzat que s’ha de descarregar a la web del Consell Comarcal del Priorat, priorat.cat, recollir-lo presencialment a l’Oficina Jove del Priorat o demanar-lo a la mateixa perquè li sigui enviat per correu electrònic.*
2. *Sol·licitud que s’haurà de fer constar el nom de del jove i les seves dades principals, així com, les seves dades bancàries.*
3. *Certificat del centre de formació que imparteixi el curs i aquest estigui reconegut per la Direcció General de Joventut.*
4. *Caldrà aportar la fotocòpia del DNI/ NIF/NIE del jove que presenta la sol·licitud l’ajut.*

***Quarta .- Forma i lloc de presentació de les sol·licituds***

*Les sol·licituds es presentaran al Registre General de Documents del Consell Comarcal del Priorat en horari d’oficina, una vegada reobert al públic, mitjançant la Seu electrònica a la pagina* [*www.priorat.cat*](http://www.priorat.cat)*, en un imprès normalitzat, facilitat pel propi centre o pel Consell Comarcal, (web) o per qualsevol dels mitjans establerts en la Llei 39/2015, d’1 d’octubre, del Procediment Administratiu Comú de les Administracions Públiques .*

*La presentació de les sol·licituds implica l’autorització pugui obtenir telemàticament les dades d’altres administracions les dades relatives a la documentació a presentar per a la sol·licitud de l’ajut, i/o, del compliment dels requisits per obtenir les mateixes.*

***Cinquena.- Termini de presentació de sol·licituds:***

*El termini per tal de presentar les sol·licituds d’ajuts, finalitzarà el 31 de desembre 2020, o fins a exhaurir la dotació pressupostària assenyalada en la base sisena*

***Sisena.- Dotació pressupostària i import màxim de l’ajut.***

*La dotació màxima establerta per la concessió d’ajuts es fixa en la quantia de 1.250,00.- €, i l’import màxim de l’ajut s’estableix en 50,00 €/sol·licitant.*

***Setena.- Criteris de valoració.***

*S’estableix un únic criteri de valoració de les sol·licituds presentades, que serà el de la seva presentació en el Registre del Consell Comarcal. S’aniran concedint els ajuts fins exhaurir la dotació pressupostària establerta.*

***Vuitena .- Incompatibilitats.***

*Aquest ajuts serà compatible amb qualsevol ajut d’un altre organisme públic o privat, rebut pel mateix concepte, sempre i quan la suma dels ajuts rebuts no superin els costos de realització del curs. En aquest cas, els beneficiaris estaran obligats a retornar la part que superi els costos totals de la realització del curs.*

***Novena.- Tramitació dels ajuts***

*El Servei de Joventut del Consell Comarcal del Priorat serà l’encarregat de gestionar les sol·licituds d’ajuts que es formulin.*

*Una vegada finalitzat el termini de presentació establert en la base cinquena, el Servei de Joventut del Consell efectuarà una proposta de concessió d’ajuts. Aquesta proposta relacionarà les sol·licituds de presentació, per data de presentació.*

*La Junta de Govern efectuarà la concessió o denegació dels ajuts sol·licitats, els corresponents acords es notificaran als sol·licitants.*

*El Consell Comarcal podrà notificar la resolució de l’ajut electrònicament, via e-NOTUM, als sol·licitants que hagin manifestant la seva autorització a ser notificats per aquest mitjà, de forma expressa, en l’imprès de sol·licitud.*

*El sistema e-NOTUM enviarà un correu electrònic o un SMS d’avís informant del dipòsit de la notificació, a l’adreça de correu electrònic o número de telèfon mòbil que consti en el document d’autorització signat pel sol.licitant.*

*L’accés a les notificacions electròniques per part de les persones autoritzades requerirà la seva identificació mitjançant una contrasenya d’un sol ús, que s’enviarà al número de telèfon mòbil o adreça de correu electrònic autoritzats.*

***Desena.- Reclamacions.***

*Contra la resolució d’atorgament o denegació de l’ajut, que posa fi a ala via administrativa, podrà interposar-se recurs potestatiu de reposició davant l’òrgan que l’ha dictat, en el termini d’un mes a comptar des de la seva notificació.*

***Onzena .- Pagament dels ajuts:***

*Concedits els ajuts, es procedirà al pagament dels mateixos, en el compte corrent que hagi facilitat el sol·licitant en la seva sol·licitud.*

***Dotzena.- Protecció de Dades***

*En virtut de la normativa de Protecció de Dades de Caràcter Personal, per la present autoritza a que les dades personals facilitades siguin incorporades en un fitxer denominat SERVEIS A LES PERSONES (nom del fitxer) responsabilitat del CONSELL COMARCAL DEL PRIORAT, amb CIF P-9300009-I, i domicili a Pl. De la Quartera 1, CP 43730, de Falset (Tarragona).*

*La finalitat d’aquest tractament és la de gestionar les peticions dels ajuts que estableixen les Bases. Aquestes dades no seran transmeses a terceres persones i seran conservades sempre que sigui imprescindible o legítim per la finalitat que es van captar.*

*En qualsevol cas l’interessat podrà indicar la revocació del consentiment atorgat, així com exercitar els drets d’accés, rectificació o supressió, la limitació del tractament o oposar-se, així com el dret a la portabilitat de les dades. Aquestes peticions caldrà que es faci al CONSELL COMARCAL DEL PRIORAT, amb CIF P-9300009-I, i domicili a Pl. De la Quartera 1, CP 43730, de Falset (Tarragona). O bé per correu electrònic a* *consellcomarcal@priorat.cat**.*

*També pot presentar una reclamació, si així ho considera, davant l’Autoritat Catalana de Protecció de Dades o bé posar-se en contacte amb el Delegat de Protecció de Dades a* *info@segurdades.com*

***Tretzena.- Incidències i interpretació de les bases.***

*La Junta de Govern del Consell Comarcal, amb el dictamen previ emès per l`àrea que efectua les valoracions, és l’òrgan facultat per a la interpretació de les bases de convocatòria d’aquests ajuts i resoldre aquelles qüestions específiques no incloses en aquestes*

***Catorzena.- Normes supletòries.***

*Per tot allò no previst en aquestes normes, regirà el que disposa l’articulat bàsic de la Llei 38/2003, de 17 de novembre, general de subvencions, el Reial Decret 887/2006, de 21 de juliol, pel qual s’aprova el reglament de la Llei general de subvencions, els articles 118 i següents del Reglament d’obres, activitats i serveis dels ens locals aprovat pel Decret 179/1995, de 13 de juny, l’Ordenança General de Subvencions del Consell Comarcal del Priorat, aprovada pel Ple de la Corporació, en sessió ordinària núm.: 5/2008, celebrada el dia 29 de setembre de 2008, i publicada íntegrament en el BOPT núm.: 283, de 9 de desembre de 2009 i la resta de normativa aplicable en matèria del foment i promoció de les activitats socials i econòmiques.*